Zweli Mkhize toets positief vir Covid-19 | Maroela Media
Dr. Zweli Mkhize, die minister van gesondheid, en sy vrou, dr. May Mkhize, het positief getoets vir Covid-19.
Mkhize het in 'n verklaring gesê hy en sy vrou het Saterdag besluit om 'n toets te laat doen omdat hy geringe simptome getoon het. "Ek het buitengewoon moeg gevoel en soos wat die dag gevorder het, het ek ook my aptyt verloor," het hy gesê. "My vrou het gehoes, het lighoofdig gevoel en sy was ook uiters uitgeput. Gegewe haar simptome het die dokters aangeraai dat sy opgeneem moet word vir waarneming en rehidrasie."
Hy het gesê hulle was die afgelope week in nabye kontak met 'n paar familielede en sommige lede van sy ministeriële span. "Ons het hulle ingelig en aangeraai om dadelik tuis te isoleer en getoets te word."
Mkhize is nou in kwarantyn by sy huis en hy en sy vrou is albei optimisties dat hulle ten volle sal herstel.
"Ek wil graag van dié geleentheid gebruik maak om alle Suid-Afrikaners aan te moedig om steeds aan gesondheidsprotokol te voldoen. Ek rig 'n pleidooi dat ons nie sal versuim om ons maskers te dra nie en dat ons sal voldoen aan sosiale distansiëring en om ons hande te was en te ontsmet."
Dankie vir die raad en advies, dit is net effe laat met in agneming dat jy tans Covid onder lede het, hoekom ander die raad gee as jy self dit klaarblyklik nie gevolg het…. minister van gesondheid.
Ek hou nie van die ou nie, ek hou nie van sy politiek nie ek hou nie van sy oortuigings nie MAAR ek gun hom nie dit nie.
Dit is 'n bewys dat hierdie virus nie onderskat moet word nie. Ons is almal kwesbaar. Ek is nie een van sy ondersteuners nie, maar ek wens hom spoedige beterskap toe.
Die ou het gedink hy weet beter as al die hoe geleerdes in SA, en as hulle ietsie se daarteen dan wil hy hulle moet geskors word, of tronk toe gaan. Soos soe baie ANC "arrogant and ignorant!"
Het jy al gesien hie vuil is jou hande van al die gespuit? En taai? Ek hou ook nie meer vrywillig my hande nie en dra net die gesigskerm as ek aangesê word. DIT IS SOMER IN DIE SUIDELIKE HALFROND. WAT VERSTAAN JULLE NIE?